tartuNLP/wikipedia-smugri-20251201 huggingface dataset:
Sue Catwoman (album)

Sue Catwoman on Eesti punkansambli The Flowers of Romance album. Album ilmus 2004 ja selle andis välja ansambel ise oma kulu ja kirjadega.
Dagö Palmses

"Dagö Palmses" (ka "Dagö DVD+CD") on ansambli Dagö album, mis ilmus 2007. aasta novembris. Albumi tootis HyperRecords. Album koosneb DVDst ja CDst.
Janu (album)

"Janu" on Marten Kuninga debüütalbum, mis ilmus 14. juunil 2012. Albumi tootis Morss Records.
Bengt Claesson

Bengt Allan Claesson (2. detsember 1920 Malmbäck, Rootsi – 14. aprill 1996 Malmbäck, Rootsi) oli Rootsi naivistlik maalikunstnik.
Kunstnikuna oli Claesson iseõppija, kes tudeeris kunsti, reisides Prantsusmaal, Inglismaal ja Itaalias. Tema tuntumad teosed paiknevad Malmbäcki kirikus ja Nässjö koolis. Claesson kujutas oma maalidel valdavalt naturalistlikke külavaateid ja rahvaluulemotiive.
Pius XII ametisse nimetatud kardinalid

Pius XII pühitses 56 kardinali 2 konsistooriumil. Tema ajal sai kardinaliks hilisem paavst Johannes XXIII. Enne esimest konsistooriumi 1946 tegutses vaid 38 kardinali. Oma esimesel konsistooriumil pühitses Pius XII 32 kardinali, seni polnud ükski paavst pühitsenud korraga nii palju kardinale, hiljem on veel rohkem kardinale ühel konsistooriumil pühitsenud vaid Johannes Paulus II 2001. Pius XII ajal vähenes kardinalide kolleegiumis itaallaste osakaal. Ta oli kavatsenud 1953 määrata kardinaliks ka Giovanni Montini, kuid too keeldus sellest, teise versiooni järgi ei soovinud Pasqualina Lehnert tema määramist kardinaliks.
25. detsembril 1945 avaldatud apostellikus konstitutsioonis "Vacantis apostolicae" reguleeris Pius XII konklaavi tegevust ja sätestas, et paavstiks valituks osutumisel tuleb saada kaks kolmandikku pluss üks konklaavil osalejate häältest. 25. jaanuaril 1946 moodustas ta San Paolo alla Regola titulaarkiriku.
30. novembril 1952 avaldatud "motu proprio"'s "Valde solliciti" sätestas ta kardinalide riietumist.
Baltic Forestry

Baltic Forestry on eelretsenseeritav metsandusajakiri, mis käsitleb eelkõige Baltimaade metsandusega seotut. 
Ajakirja väljaandjate seas on nii Leedu ja Läti teadusasutused kui ka Eesti Maaülikool. Ajakirja toimetus asub Leedus Kaunases.
Ajakiri ilmub aastast 1995.
Nicklas Jensen

Nicklas Jensen (sündinud 6. märtsil 1993 Herningis) on Taani jäähokimängija, kes mängib KHL-i klubis Jokerit ründajana paremäärel.
Jensen alustas klubikarjääri 2009. aastal Taani kõrgliiga klubis Herning Blue Fox. Hooajal 2009–10 valiti ta Taani liiga hooaja uustulnukaks. Järgmisel hooajal suundus ta Põhja-Ameerikasse, mängides aastatel 2010–2012 Ontario Hockey League'i klubis Oshawa Generals.
2011. aastal valiti ta NHL-i "draft"is Vancouver Canucksi poolt 29. valikuna. 
Hooajal 2011-12 mängis ta American Hockey League'i (AHL) klubis Chicago Wolves, kuid suurema osa järgmisest hooajast mängis ta Rootsi kõrgliiga klubis AIK.
Canucksi meeskonnas tegi ta debüüdi 2013. aastal, kuid NHL-is sai ta võrdlemisi vähe mänguaega. Põhiliselt mängis ta AHL-is, kuuludes Utica Cometsi ja seejärel Hartford Wolf Packi ridadesse. Hooajal 2016-17 sai ta seitse mängu kirja NHL-i klubi New York Rangers meeskonnas.
Jokeritega liitus ta hooajal 2017–18.
Taani jäähokikoondise koosseisus on ta osalenud neljadel maailmameistrivõistlustel.
Anu Rank-Soans

Anu Rank-Soans (sündinud 28. oktoobril 1941 Keilas) on eesti keraamik.
Anu Rank lõpetas 1961. aastal Tallinna 7. keskkooli. 1967. aastal lõpetas ta Eesti Riikliku Kunstiinstituudi keraamika erialal "cum laude". 
Ta suunati tööle Tallinna Ehituskeraamika Tehase Siimusti tsehhi. Vahepeal töötas ka Pärnu Ehitusmaterjalide Tehases, kuid naasis Tallinna Ehituskeraamika Tehasesse, kus töötas pea terve elu tööstuses masstoodangut kujundades. 
Ta tõi masstootmisesse uudse vormi ja hea proportsiooniga tarbeesemeid, kujundades enamasti dekoorita, ebahariliku siluetiga nõusid ja omavahel komplekteeritavaid tootesarju. Mitmes sarjas rakendas ta moodulsüsteemi, mis lubas vorme omavahel kombineerida, muutes nad samaaegselt dekoratiivseks ja mitmeotstarbeliseks.
Paralleelselt funktsionaalsete tarbevormide kujundamisega on ta loonud ka keraamilisi skulptuure, popkunsti, prügikunsti, monumentaalkunsti ja installatsioone. Kunstnikuna on ta savisse suhtunud suure lugupidamisega ning katsetanud mitmesuguseid savi töötlemise tehnoloogiaid. Mitme oma teosega on ta avardanud moodsa keraamika olemust.
Isiklikku.
Anu Rank-Soans on abielus skulptor Jaak Soansiga.
Osavald

Osavald on Eestis kohaliku omavalitsuse, enamasti valla koosseisus olev üksus, mis tegutseb kohaliku omavalitsuse koosseisus ja maa-alal kohaliku omavalitsuse poolt sätestatud alustel.
Osavallad loodi mitmel pool Eestis pärast haldusreformi, et tagada haldusreformi järel tekkinud suurvaldade kõigis osades sageli vajaminevate teenuste kättesaadavus, piirkonna heakord ning kohalike kogukondade huvide esindatus ja autonoomia. Osavaldadel võib olla ka oma eelarve. Sisu poolest on osavald analoogne suurlinnade, Eesti kontekstis näiteks Tallinna linnaosadega, kuid paikneb valdavas osas maapiirkondades. Samas võib osavalla territoorium kattuda ka vallasisese linna territooriumiga, näiteks Kärdla osavald Hiiumaa vallas.
Urolaania

Urolaania on parafiilia vorm, mille puhul tuleneb seksuaalne erutus uriinist. Urolaania nimetus tuleneb kreekakeelsetest sõnadest "ouron" - kusi ning "lagneia" - lõbu, tähendades otsetõlkes "lõbu kusest". 
Urolaania kui parafiilia puhul võidakse uriini tarbida seespidiselt, aga ka võtta uriinivanne. Samuti võib urolaani erutada allategemine, voodimärgamine, alla- või voodissetegemise pealtvaatamine, uriiniste kehaosade või riiete nuusutamine. Mõnel juhul võib urolaaniaga kaasneda fetiš mähkmete suhtes.
Õnnewalaja

Õnnewalaja oli satiirileht, mis ilmus 1908. aastal Tallinnas.
Väljaandjad olid Bernhard Mäns ja Juhan Luiga, toimetaja Georg Eduard Luiga.
Illustraatorid olid Otto Krusten ja Karl Merilaid-Schnell "(pseudonüümiga R. Sõnnikuhark)."
Ajalehel oli 8 lehekülge, seda trükiti Tallinnas J. A. Paalmanni trükikojas ning ajalehte ilmus ainult 1 number.
Võltsitud maailm

Võltsitud maailm on Jüri Lina laiekraanifilm, mis on tehtud Andrei Tarkovski laadis.
Filmi moto pärineb taani filosoofilt Søren Kierkegaardilt: ”On kaks moodust ennast tüssata lasta. Esimesel juhul usutakse seda, mis ei ole õigus. Teisel juhul aga keeldutakse tõde tunnistamast.”
Film on sellest, kuidas meie maailmas võltsitakse kõiki olulisi andmeid, mis aidanuksid meil tegelikkuses orienteerida. Ühiskond on muudetud sürrealistlikuks peitemänguks. Režissöör on oma väljendusvahendeiks valinud hulga sürrealistlikke ja dramaatilisi võtteid, rohkem kui kunagi varem. See avaldab koos emotsianaalse muusikalise kujundusega jõulist muljet.
Film näitab maailma ebaharilikult. Teemad: Nõukogude Liidu valed hispaania laste kohta, valged lapsorjad Ameerikas ja Austraalias, keemiapilvede päritolu, loomade-lindude intelligentsusest, kuidas USA president James Polk varastas Mehhikolt California.
Midtown

Midtown on Midtown Manhattani keskne naabruskond, mis jääb Central Parkist edelasse, Fifth Avenue ja Eighth Avenue vahele.
Upper Manhattan

Upper Manhattan (Ülem-Manhattan ei ole eesti keeles ametlik nimi) tähistab New Yorgi linnaosa Manhattani kõige põhjapoolsemat piirkonda. Selle lõunapiiri on määratletud erinevalt, kuid üldiselt peetakse selleks Central Parki lõppu, tänavajoonel: West 110th Street, Central Park North ja Tito Puente Way.
Naabruskonnad.
Upper Manhattan hõlmab tavaliselt:
Ajalugu.
19. sajandi teisel poolel tõid IRT Ninth Avenue Line ja teised kõrgendatud raudteed inimesi varem maalähedasse Upper Manhattani piirkonda. Kuni 20. sajandi lõpuni oli piirkond vähem mõjutanud gentrifikatsioonist, mis oli teistes New Yorgi piirkondades juba 30 aastat toimunud.
Vaatamisväärsused ja puhkealad.
Nagu teisedki suurlinna elamupiirkonnad, ei ole piirkond New Yorgi turismikeskus. Siiski leiduvad seal sellised vaatamisväärsused või puhkealad nagu Grant's Tomb, Riverside Park, Apollo Theatre, Fort Tryon Park ja The Cloisters, Sylvia's Restaurant, Hamilton Grange, Morris-Jumel Mansion, Minton's Playhouse, Riverbank State Park, Sakura Park, Sugar Hill, Riverside Church, National Jazz Museum in Harlem ja Dyckman House.
Iraani kõrgeim juht

Iraani kõrgeim juht (pärsia keeles رهبر معظم ایران‎ "rahbar-e mo'azzam-e irān"; ka "islamirevolutsiooni kõrgeim juht", رهبر معظم انقلاب اسلامی "rahbar-e mo'azzam-e enqelāb-e eslāmi"; ametlikult "kõrgeim võimuesindaja", مقام معظم رهبری "maqām mo'azzam rahbari") on Iraani Islamivabariigi riigipea ja kõrgeima poliitilise ning religioosse võimu kandja. Talle alluvad riigi relvajõud, kohtusüsteem, riigimeedia ja teised võtmeinstitutsioonid. 
Iraani praegune, ligi 35 aastat ametis olnud kõrgeim juht Ali Khamenei on dekreetidega langetanud otsuseid majandus-, keskkonna-, välispoliitika-, haridus-, riikliku planeerimise ja muudes küsimustes – kõikides Iraani eluvaldkondades. Khamenei otsustab ka valimiste läbipaistvuse üle ning on lahti lasknud ja nimetanud presidendikandidaate. Kõrgeim juht määrab isiklikult riigi kaitse-, luure- ja välisministri, aga ka mõne vähem mõjukatest ministritest, näiteks teadusministri. Iraani välispoliitika on samuti kõrgeima juhi kätes, välisministeeriumil on peamiselt tseremoniaalne roll. Näiteks määrab Al-Qudsi korpus, mis annab aru otse kõrgeimale juhile, ametisse kõik Iraani saadikud araabia maades.
Kõrgeima juhi institutsioon loodi Iraani Islamivabariigi põhiseaduses kooskõlas "Welāyat-e Faqih"i põhimõtetega. Iraani põhiseadus sätestab, et Iraani Islamivabariigi võim jaotub seadusandliku-, kohtu- ja täidesaatva võimu vahel, mis kõik töötavad "Ummah"' täieliku eestkoste ja juhtimise (ولایت مطلقه امر و امامت امت‎) ehk siis kõrgeima juhi võimu all. Sõna "kõrgeim" kasutatakse kõrgeima juhi ametinimetuses tihti au märgina, põhiseaduses on ameti nimetus lihtsalt "juht" (رهبر "rahbar").
Iraani kõrgeim juht on Iraani presidendist suurema võimuga ning määrab ametisse paljud kõrged sõjaväe-, valitsus-, ja kohtuametnikud. Algselt sätestas põhiseadus, et kõrgeim juht peab olema "marja'-e taqlid" ehk usuli kaksteistšiiitide kõrgeima astme vaimulik, kuid 1989. aastal muudeti põhiseadust, ning nüüd peab kõrgeim juht olema läbinud islami kooli, st võib olla madalama astme vaimulik.
Siiani on ametis olnud vaid kaks kõrgeimat juhti: Rūḩollāh Khomeynī, kes oli ametis aastast 1979 kuni oma surmani aastal 1989 ning 'Alī Khāmene'ī, kes on olnud kõrgeim juht alates Khomeini surmast.
Teoorias määrab kõrgeima juhi ning kontrollib tema tegevust Ekspertide assamblee. Samas nimetab Ekspertide assamblee liikmed Iraani kaitsenõukogu, mille liikmed nimetab omakorda kõrgeim juht. Lisaks peavad kõik kaitsenõukogu nimetatud liikmed saama kõrgeima juhi heakskiidu. Tänu sellele pole assamblee mitte kunagi kõrgeima juhi tegevust küsimärgi alla seadnud. On olnud juhtumeid, kus praegune kõrgeim juht Ali Khamenei on kritiseerinud mõnd ekspertide assamblee liiget, mis on viinud viimaste arreteerimiseni ja assambleest kõrvaldamiseni. Näiteks nimetas Khamenei Ahmad Azari Qomit avalikult reeturiks, see viis Qomi vahistamise ja assambleest kõrvaldamiseni. On olnud ka juhtumeid, kus kaitsenõukogu on mõne inimese Khamenei käsul karistusest vabastanud. Iraani kõrgeim juht on seaduse järgi puutumatu, iraanlasi ootab tema solvamise eest karistus.
Pulmapukk

Pulmapukk (ka "pulmasokk") oli pulmanali eesti talupojapulmas. 
Pulmapukk oli sokuks maskeeritud mees, kes pulmalistega tembutas ja tegi nalja. Pulmasokk püüdis jäljendada elavat sokku. Tal olid kas looduslikud või muust materjalist matkitud sarved. Katteks pahupidi kasukas ja kaelas kell. Võrreldav näärisokuga.
Bad Münder am Deister

Bad Münder (ka "Bad Münder am Deister") on linn Saksamaal Alam-Saksi liidumaal Hameln-Pyrmonti kreisis. Linna pindala on 107,69 km². 31. detsembril 2016 elas seal 17 384 inimest. Linn asub Deisteri küngastiku lõunaküljel Deister-Sünteli orus, umbes 15 km Hamelnist kirdes.
Pulmahani

Pulmahani oli pulmanali eesti talupojapulmas. 
Pulmahani oli üks pulmanaljadest: haneks maskeeritud mehel oli valge lina üll, suur kepp nokaks käes, nokaga toksis pulmalisi.
Pulmahobune

Pulmahobune oli pulmanali eesti talupojapulmas. 
Pulmahobune oli hobuseks maskeeritud mees, kes hoidis maskeerimisrüü all pudeliga vett. Kui tõstis hänna üles, siis laskis pudelist vett pulmalistele silmevahele.
Pulmakell

Pulmakell oli pulmanali eesti talupojapulmas. 
Pulmakell oli mõnes pulmas kingitus pulmalaulikule (kaasitajale). Puupulk riide sees, kaks metsõuna munadeks, riie ümber, oli kellakott valmis; pandi paberi sisse ja kingiti laulikule.
Pulmaratsanik

Pulmaratsanik oli pulmanali eesti talupojapulmas. 
Pulmaratsanik oli pulmaliste lõbustamise eesmärgil hobuseks ja ratsanikuks kokku maskeeritud mees (näiteks Saaremaal).
Iraani välisministeerium

Välisministeerium (pärsia keeles وزارت امور خارجه‎; "Vezārat-e Omūr-e Khārejeh") on Iraani ministeerium, mida juhib valitsuskabinetti kuuluv välisminister. Alates 21. augustist 2024 on Iraani välisminister Abbas Araghchi.
Ministrid ja ametnikud.
Iraani esimene välisminister oli aastatel 1821–1823 ametis olnud Mirza Abdulvahab Khan. Enne 2013. aastal ametisse nimetatud Zarifi oli ametis Ali Akbar Salehi. 
Praegused Iraani välisministeeriumi juhtivad ametnikud on:
Tegevus.
Alates 5. septembrist 2013 on ministeerium olnud vastutav Ühise Kõikehõlmava Tegevuskava väljatöötamise eest, enne seda tegeles sellega Kõrgem Riiklik Julgeolekunõukogu.
Ministeeriumi hoone.
Iraani välisministeeriumi peamaja valmis aastal 1939.
Johannes XXIII ametisse nimetatud kardinalid

Johannes XXIII pühitses 52 kardinali 5 konsistooriumil. Tema ajal sai kardinaliks hilisem paavst Paulus VI. 18. märtsil 1960 määras ta ametisse kolm kardinali in pectore, kuid nende nimesid ei avalikustatud kunagi.
Johannes XXIII tühistas Sixtus V kehtestatud kardinalide maksimaalse piirarvu, tõstes selle oma ametiajal 87-ni ja laiendas kardinalide rahvuslikku koosseisu. 10. märtsil 1960 avaldatud "motu proprio"'s "Ad suburbicarias" rõhutas ta, et kardinalpiiskoppidel pole jurisdiktsiooniõigust nende titulaarkirikute juurde kuuluvate abikirikute üle ja nende surma järel pole vanematel kardinalpreestritel ja kardinaldiakonitel õigust omandada neid abikirikuid muidu kui paavsti loal. 11. aprillil 1962 avaldatud "motu proprio"'s "Suburbicariis sedibus" reguleeris ta kardinalpiiskoppide kohustusi. 15. aprillil 1962 avaldatud "motu proprio"'s "Cum gravissima" kohustas ta kõigi kardinalide pühitsemist piiskoppideks. 5. septembril 1962 avaldatud "motu proprio"'s "Summi pontificis" reguleeris ta Pius XII poolt kehtestatud süsteemi, mille järgi tuleb konklaavil „kaks kolmandikku pluss üks hääl” süsteemi rakendada vaid juhul, kui hääletamisest osavõtjate arv ei jagune 3-ga.
2012. aasta Läti põhiseaduse referendum

2012. aasta Läti põhiseaduse referendum (ka vene keele referendum Lätis; läti keeles "Tautas nobalsošana par likumprojektu "Grozījumi Latvijas Republikas Satversmē"") oli 18. veebruaril 2012 Lätis toimunud referendum vene keelele ametliku staatuse andmise küsimuses. Selleks, et vene keel teiseks ametlikuks riigikeeleks saaks, oleks tulnud parandada Läti põhiseaduse punkte 4, 18, 21, 101 ja 104.
Referendumil hääletas poolt 273 347 inimest (24,88%) ja vastu 821 722 (74,8%). Kehtetuid sedeleid oli 3524 (0,32%). Referendum oleks õnnestunud, kui poolt hääle oleks andnud vähemalt 771 893 inimest ehk vähemalt 50% hääleõiguslikest inimestest.
Välismaal avati hääletamiseks 85 jaoskonda 41 riigis, mis mõlemad olid kõigi aegade suurimad numbrid. Lisaks kõigile saatkondadele ning paljudele peakonsulaatidele ja aukonsulaatidele sai hääletada Läti Majades Austraalias ja Suurbritannias ning läti evangeelsetes luteri kirikutes USA-s. Esimest korda avati hääletusjaoskonnad Austrias, Iirimaal, Norras, Šveitsis, Tšiilis ja Venezuelas. Suurbritannias avati esimest korda hääletusjaoskonnad Bostonis, Guernseyl ja Manchesteris.
Järgmisel päeval pärast referendumit teatas Venemaa välisministeerium, et referendumi tulemused on kaugel Läti elanike tegeliku arvamuse kajastamisest, juhtides tähelepanu sellele, et 319 tuhat mittekodanikku ei saanud osaleda. Ent isegi kui kõik mittekodanikud (nende arv oli tollal 290 660) oleksid referendumil osalenud ja hääletanud poolt, oleks referendumile pandud eelnõu ikkagi tagasi lükatud 40,60% poolt- ja 59,15% vastuhäältega, kusjuures valimisaktiivsus oleks suurenenud 71,11%-lt 75,68%-le.
Veisiejai regionaalpark

Veisiejai regionaalpark (leedu keeles "Veisiejų regioninis parkas") on regionaalpark Leedus Lazdijai rajoonis.
Veisiejai regionaalpark asub Leedu edelaosas. Regionaalpark asutati 1992. aastal, et kaitsta Veisiejai ümbriskonna järvi ja metsasid, ökosüsteemi ning kultuuripärandit.
Kultuuriväärtustest on seal kaitse all Veisiejai vanalinn, Prancūzkalnise nime kandev legendidega seotud küngas, Veisiejai mõisakompleks ja kirik, Vainežerise mõisakompleks ja selle juures asuv keskaegsete muldkindlustiste vöönd ning kiviaegne asulapaik Okopka, Kapčiamiestise ja Leipalingise vaheline munakivitee, helilooja Juozas Neimantase haud, seitse keskaegset kalmistut ja neli muinaskalmet, Šlavantai jatvingite linnamägi ja sealne muinasasula, Mėčiūnai muinasasula, metsavendade matmispaik ja Teises maailmasõjas hukkunud Nõukogude sõdurite vennashaud.
Regionaalpargis elutsevad sookilpkonn ja harilik lehekonn. Levinumad puud on seal harilik valgepöök ja harilik pärn, ent esineb ka tamme. Taimedest on seal sagedased harilik pohl ja harilik leesikas, lisaks veel mets-tähthein, karvane akakapsas, harilik sinilill ja imekannike. Haruldasematest taimedest kasvavad seal harunenud orasliilia, suur haguhein, harilik müürlook, palu-karukell, püst-linalehik, lõhnav maarjalepp, ja seahernes "Lathyrus laevigatus". Järvede kallastel kasvavad võnk-kastevars, tumepunane neiuvaip ja sale tanukeel. Sealsetes männikutes kasvab palu-põisrohi.
Veisiejai regionaalpargi halduskeskus asub Veisiejais aadressil Santarvės g. 9. Tähtsaimaks asulaks on Veisiejai linn, selle piiridel asub ka Kapčiamiestise alev.
Veisiejai regionaalpargi pindala on 12 259 hektarit. Sealsetest järvedest on suurim Ančia järv, kokku on seal 37 järve. 104 hektarit võtavad enda alla reservaadid ja 4098 hektarit erinevad kaitsealad.
Pseudokaar

Pseudokaar (saksa keeles "Kragbogen", inglise keeles "corbel arch") on arhitektuuris üks ukse- või aknaava kivimüüritisega sildamise viise ja tõelise kaare ajalooline eelaste. Pseudokaare puhul laotakse ava palendeid moodustavad horisontaalsed kivikihid nii, et iga järgmine ulatub konsoolitaoliselt üle eelmise kuni ava sulgemiseni, nii saavutatakse kaarelaadne avaus. Pseudokaart on võimalik, erinevalt tõelisest kaarest, laduda ilma tugitarindita.
Sisejõud.
Pseudokaarsillus toimib konsoolipõhimõttel - iga kivi eendub endast alumise suhtes. Kuna iga eenduva kivi või ploki toetatud otsale tuleb asetada raskus, et tasakaalustada raskusjõud, mis mõjub kivi toetamata otsale, on pseudokaar väga massiivne. Mida raskem on ehitusmaterjal, seda vähem saab ehituskivi alumise suhtes eenduda. Seetõttu on pseudokaare kõrgus sageli sildeavaga võrreldes väga suur. Piirav faktor on ka eenduva kivi tõmbetugevus, täpselt samuti nagu see kehtib talasilluste puhul. Pseudokaarsilluse kandejõud on võrreldes kaarsillusega väike.
Pildiseeria seletuseks: Pärast kolme alumise klotsi eemaldamist kukuvad välja neist kõrgemal asuvad kolm klotsi, moodustades pseudokaare. Kaare moodustavad püsima jäänud klotsid, mille toetamata otsale mõjuva raskusjõu tasakaalustab toetatud otsale asetatud raskus. Selgesti on näha, kuidas kõrgeima rea keskmistele, pealt toetamata klotsidele mõjuv raskusjõud tõmbab need teineteise vastu ja nad jäävad püsima teineteisele toetudes.
Ajalugu.
Pseudokaarsillus tuleb kasutusele oluliselt varem kui kaarsillus. Seda kohtab India, Kreeka, Iirimaa, Kambodža ja Mesoameerika vanemas arhitektuuris.
Arved Vain

Arved Vain (sündinud 29. oktoobril 1936 Avinurme vallas Tartumaal) on eesti akrobaat, sporditeadlane ja pedagoog. 
Ta on tegelenud müomeetriga.
Ta õpetab Tartu ülikoolis, 2007. aastast emeriitdotsent.
De la Gardie kaubamaja

De la Gardie kaubamaja on kaubamaja Tallinna vanalinnas Viru tänav 13/15. 
Maja projekteerisid Andres Alver, Tiit Trummal ja Tarmo Laht. Maja valmis 2000.
Balti väärtpaberiturg

Balti väärtpaberiturg (lühemalt Balti turg) Baltimaade väärtpaberibörsse hõlmav väärtpaberiturg.
Struktuur:
Vaata ka.
Nasdaq Balti
Medicina. Legalis. Baltica

Medicina. Legalis. Baltica oli meditsiiniõiguse ajakiri, mis ilmus aastatel 1992–1993 Vilniuses organisatsiooni Baltic Medico-Legal Association (leedu keeles "Baltijos teismo medicinos asociacija") väljaandel. Ajakirja vastutav toimetaja oli Antanas Algirdas Garmus.
Ajakirja ilmus neli numbrit. Ajakirja tiraaž oli 1000 eksemplari.
180 eKr

180. aasta eKr ehk "ab urbe condita" DLXXIV (574).
181 eKr

181. aasta eKr oli 181. aasta enne meie ajaarvamist, Vana-Rooma ajaarvamise järgi "ab urbe condita" DLXXIII (573).
Iraani standardaeg

Iraani standardaeg (lühidalt Iraani aeg; inglise keeles "Iran Standard Time" ("IRST") või lühidalt "Iran Time" ("IT")) on Iraanis kehtiv ajavöönd. Iraan on UTC-st ees . IRST kehtib 52,5° meridiaanil, see on Iraani ametlik meridiaan mida kasutab ka Iraani kalender.
Aastatel 2006-2007 ei läinud Iraan president Maḩmūd Aḩmadīnezhādi määrusega üle suveajale. Suveaeg võeti uuesti kasutusele 21. märtsil 2008. Suveaeg kaotati 21. septembril 2022.
Suve- ja talveaja vahetumise kuupäevad.
Iraani suveaeg on märkimisväärne, kuna kella keeramine ei allu sellisele reeglile nagu näiteks Euroopas (märtsi viimane pühapäev), suuremosades riikides keeratakse kella igal aastal samal nädalapäeval, Iraanis nii ei ole. Suveajale üleminek on väga lähedal Nowruzile, iraani kultuuri tähtsamaile pidustusele.
Iraani suveaeg algab igal aastal 22. märtsil ning lõppeb 22. septembril, erandiks on liigaastad, kui suveaeg algab ja lõppeb päeva varem.
Diego Pary

Diego Pary Rodriguez (sündinud 1977) on Boliivia poliitik, alates 4. septembrist 2018 kuni 12. novembrini 2019 Boliivia välisminister.
13. novembrist 2008 kuni 30. aprillini 2011 oli ta Bollivia asekõrgharidusminister, 9. maist 2011 kuni välisministri ametisse asumiseni 4. septembril 2018 Boliivia esindaja Ameerika Riikide organisatsiooni juures.
2018. aasta Rwanda parlamendivalimised

2018. aasta Rwanda parlamendivalimised olid valimised, mis toimusid 3. septembril 2018. aastal Rwandas ning mille tulemusena valiti 53 Rwanda parlamendi alamkoja liiget 80st. Ülejäänud 27 liiget valitakse kohalike või üleriigiliste nõukogude poolt: 24 kohta neist on reserveeritud naistele ning valitakse kohalike nõukogude poolt (6 Idaprovintsist, 6 Lõunaprovintsist, 6 Lääneprovintsist, 4 Põhjaprovintsist ja 2 Kigalist), kaks kohta on reserveeritud noorte esindajatele ning üks koht puuetega inimeste esindajale.
Valimised võitis Rwanda Patriootlik rinne, mis sai 36 kohta 53st otsevalitavast parlamendikohast (koos koalitsioonipartnerite Tsentristliku Demokraatliku Partei, Ideaalse Demokraatliku Partei, Progressi ja Üksmeele Partei ning Rwanda Rahva Demokraatliku Liiduga, kes said igaüks ühe koha, 40 kohta). Lisaks pääsesid parlamenti Sotsiaaldemokraatlik Partei (5 kohta), Liberaalne Partei (4 kohta), Demokraatlik Roheline Partei (2 kohta) ning Imberakuri Sotsiaalne Partei (2 kohta).
Valimistest võttis osa 7,1 miljonit hääleõiguslikku kodanikku.
TRINITI

TRINITI (ka Triniti) on Baltimaades tegutsev advokaadibüroo, mis on keskendunud ettevõtjate õigusnõustamisele. Ettevõtte peakontor asub Vilniuses (TRINITI Lietuva). Kontorid on ka Riias (TRINITI Latvia) ja Tallinnas (TRINITI Estonia).
Ettevõte asutati 2003.
TRINITI juhtivpartner on alates 2023. aastast vandeadvokaat Ergo Blumfeldt.
Digitaalõiguste haldamine

Digitaalõiguste haldamine (inglise keeles "digital rights management", lühendina DRM) on rühm tehnilisi lahendusi, mis võimaldavad kontrollida ligipääsu autoriõigusega kaitstud riistvarale ja teostele. DRM-lahendused püüavad kontrollida autoriõigusega kaitstud teoste (nagu tarkvara ja multimeediasisu) kasutamist, muutmist ja levitamist, samuti tarkvarasüsteeme seadmetes, mis neid ligipääsupoliitikaid jõustavad.
Eesti autoriõiguse seadus "digitaalõiguste haldamist" terminina ei sisalda, kuid kõneleb kooskõlas haldamiseks vajalikest "tehnilistest kaitsemeetmetest" (§ 803 "Tehniline kaitsemeede").
Metsavas

Metsavas on eesti perekonnanimi.
Perekonnanime Metsavas (Metsawas) on pandud Vana-Antsla mõisas Urvaste kihelkonnas Võrumaal. Nimede eestistamisel määrati Metsavasi-nimelistele isikutele uueks perekonnanimeks Antsov. 2018. aasta 1. jaanuari seisuga on perekonnanimi Metsavas Eestis 12 mehel ja 11 naisel.
Tehniline kaitsemeede

Tehniline kaitsemeede on Eesti autoriõiguse seaduse kohaselt tehnoloogia, seade või komponent, mille eesmärk on takistada või piirata kaitstud autoriõigusega või autoriõigusega kaasnevate õigustega teose, objekti või andmebaasiga seotud toiminguid, milleks puudub autoriõiguse omaja, autoriõigusega kaasnevate õiguste omaja või andmebaasi tegija luba..
Kooskõlas Euroopa Liidu autoriõiguse direktiiviga annab autoriõiguse seadus autoritele ja õiguste omanikele lisada õigustega kaitstud teostele ja objektidele tehnilisi kaitsemeetmeid ning kehtestab meetmetele õiguskaitse.
Ühtlasi kohustab seadus kaitsemeetmete valdajaid võimaldama kasutajatele, kes on õigustatud saama teostele vaba ligipääsu seaduses loetletud erandite alusel (hariduslik ja teaduslik kasutus, teoste kasutamine mäluasutustes jne). Kui vabaks kasutamiseks õigustatud isik ning õiguste omaja ei saavuta kokkulepet, on õigustatud isikul õigus pöörduda autoriõiguse asjatundjate komisjoni poole. Sel juhul peavad pooled pidama komisjoni vahendusel läbirääkimisi heas usus, ei tohi neid vältida ega takistada (§ 87 "Autoriõiguse komisjon"). Jevgeni Krištafovitši magistritöö (2016) andmetel pole 2004. aastast saati ühtki niisugust vaidlust selles komisjonis lahendatud.
Metsavahi (perekonnanimi)

Metsavahi on eesti perekonnanimi.
Perekonnanime Metsavahi on pandud Raikküla mõisas Rapla kihelkonnas Harjumaal (Metsawahhi) ja Kärevere mõisas Türi kihelkonnas Järvamaal (Metzwahhi). Nimede eestistamisel määrati Metsavahi uueks perekonnanimeks isikutele, kelle perekonnanimi oli Fuchs (Rakveres) ja Vonberg (Rägavere vallas). 1. jaanuaril 2018 sellise perekonnanimega inimesi Eestis ei ela või on neid vähem kui 5.
Veisiejai mõis

Veisiejai mõis (leedu "Veisiejų dvaras") on endine mõis Leedus Lazdijai rajoonis Veisiejai vallas Veisiejai linnas. Peahoone asub aadressil Santarvės g. 9.
Veisiejai mõis tekkis XV sajandil. Algselt oli tegemist riigimõisaga. 1501. aastal läks see Glińskite valdusse. Aastast 1613 olid selle omanikud Radziwillid, hiljem läks see Massalskite valdusse. Michał Józef Massalski lasi XVII sajandi alguses rajada mõisa praeguse klassitsistliku peahoone (sellest on säilinud üks tiib). Aastal 1895 hoone põles. Enamik hoonest hävis esimese maailmasõja ajal, pärast maareformi müüsid omanikud aastal 1928 maha ka põlenud hoone. Algselt asus seal kohalik kool. Lammutatud varemete telliseid kasutati Veisiejai pastoraadihoone ehitamiseks, säilinud tiibhoones asus aastani 2000 õmblustsehh, tänapäeval asub seal Veisiejai regionaalpargi direktsioon. 
Ka pargi rajas Michał Józef Massalski ja seega on tegemist ühe Leedu alade vanima pargiga. Park asub Ančia järve kaldal ja selle pindala on 9,53 hektarit. Algul oli see rangelt geomeetrilise planeeringuga, ent XIX sajandil, mil mõis kuulus Ogińskitele, kujundati see ümber maastikupargiks. Park sai kannatada nii esimeses kui ka teises maailmasõjas.
Pargis asuvad tänapäeval staadion, jalgpalli-, võrkpalli- ja korvpalliväljakud. Aastal 1998 püstitati sinna mälestusmärk Ludwik Zamenhofile. Tähelepanuväärsed on sealne 22 pärnast ring ja looduskaitse all olevad 5,40-meetrise ümbermõõduga ja 31,8 meetri kõrgune Veisiejai saar ning 3-meetrise ümbermõõduga ja 30 meetri kõrgune Veisiejai sanglepp.
Sajandi teisel poolel läks mõis Žynievaste valdusse, aastal 1885 omandasid selle Gauronskid, aastal 1899 aga Petras Gurskis ja Edmundas Muravskis. Aastal 1923 mõisa maad tükeldati.
Udo Josia

Udo Josia (22. aprill 1931 Järvamaa, Vahastu vald – 17. november 2014 Viljandi) oli Eesti vabadusvõitleja ja massirepressioonide uurija.
Elulugu.
Ta õppis Viljandi 2. Keskkoolis, kus 1948.aastal asutas põrandaaluse koolinoorte vastupanuvõitluse organisatsiooni Triumviraat kuuludes selle juhatusse. Triumviraat oli ülesehitatud kolmikute põhimõttel: iga uus liige pidi värbama kolm uut liiget, teades vanadest liikmetest ainult seda, kes tema organisatsiooni värbas. 1948. aasta hilissügisel korraldas Triumviraat Viljandi 1. ja 2. Keskkooli lõpumärkide sisseõnnistamise. Märkidel oli sinimustvalge ja Kaitseliidu kotkas. 
Viljandi maakonna julgeoleku (MGB) ülem kapten Edgar Tomusk vahistas Udo Josia 30. detsembril 1948 Viljandis tema kodus. 24. juunil 1949 mõistis Eesti NSV Siseministeeriumi Vägede Sõjatribunal talle Vene NFSV Kriminaalkoodeksi paragrahvide 58-1a ja 58-11 alusel 25. aastase vabadusekaotuse ühes õiguste kaotamisega viieks aastaks ja kogu vara konfiskeerimise. Vangistuses Kasahstanis Karaganda oblastis Džeskazganis Steplagis. Vabanes 23. veebruaril 1955, kui teatati karistuse vähendamisest 25. aastalt kuuele aastale.
Märtsis 1955 jõudis tagasi Eestisse. 1961 lõpetas Viljandi Töölisnoorte Keskkooli ja 1963 kaugõppes Võru Tööstustehnikumi. Töötas tootmiskoondises "Talleks" Viljandis olles 1982-1999 selle direktor. 1999. aastal siirdus pensionile. 
Eesti vabanedes asus koondama vastupanuvõitluses osalenud koolikaaslasi. Eesti Endiste Poliitvangide Liidu asutajaliige, oli selle juhatuse liige alates 1990. aastast. Endiste Poliitvangide Viljandimaa Ühingu asutajaliige ja selle esimene esimees. Sai 2001. aastal president Lennart Merilt Riigivapi IV klassi teenetemärgi.
Pulmasünnitaja

Pulmasünnitaja oli pulmanali eesti talupojapulmas. 
Pulmasünnitaja oli pulmaliste lõbustamise eesmärgil rasedaks naiseks maskeeritud mees, kes oigas ja hädaldas ning komberdas pulmamajas ringi.
Pulmatohter

Pulmatohter oli pulmanali eesti talupojapulmas. 
Pulmatohter maskeeriti rahva lõbustamise eesmärgil tohtriks, kes otsis pulmaliste hulgast "haigeid" ja üritas neid "arstida" (nt Vändras).
Valeviinad

Valeviinad oli pulmanali eesti talupojapulmas. 
Valeviinaks oli soolvesi (või mõni muu taoline vedelik), mida pakuti pulmarahvale joogiks seoses valepruudi etendamisega või ebamõrsja väljatoomisega.(näit Pärnul).
Valtsnoorik

Valtsnoorik (ka "kassinoorik", "kukenoorik") ehk ebamõrsja oli pulmanali eesti talupojapulmas. 
Ebamõrsja oli kaetud näoga või maskeeritud tüdruk, poiss või vana naine, keda pakuti kosjades kosilastele, pulmades mõrsjakoju saabunud mõrsjat otsivale saajarahvale või pulmade teises pooles peiukoju saabunud vakarahvale. 
Sageli on ebamõrsjat pakutud korduvalt: esmalt naiseriietes mees, siis vana naine või raskejalgseks maskeeritud (kõhule seotud padjaga) tüdruk. Valtsnoorik oli ka pulmanali, mida tehti pulmade lõpul pärast rituaalseid talitusi: tavaliselt ehiti üks meesterahvas noorikuks, teda tutvustati pulmarahvale, pakuti valeviina, temaga parodeeriti pulmakombeid (nt Raplas, Kullamaal, Muhu saarel, Audrus jne).
Pulmakohus

Pulmakohus oli pulmanali eesti talupojapulmas. 
Pulmakohus oli algul tõsimeelne, hiljem naljaks kujunenud kohtumõistmine pruuttüdrukute ja peiupoiste üle, kui need omavahel ei leppinud ja rikkusid tavasid (peamiselt koos magamist). Naljaks võis pulmakohtu ette tuua teisigi pulmalisi, ent mitte pulmarituaaliga seotud tegelasi. Kohtunikeks oli kas üks või kolm sõnaosavat meest, tavaline karistus oli rattapeks.
Estonia Stereo

Estonia Stereo oli stereofooniline radioola, mis töötati välja Tallinna Raadio-Elektroonika Konstrueerimisbüroos TREKB 1967. aastal ning mida toodeti Tallinnas tehases Punane RET aastatel 1969–1973. 
Eelnenud mudelitest olid stereofoonilise vastuvõtu suunas orienteeritud Estonia-3, millele sai külge ühendada stereodekooderi koos kahekanalilise lisavõimendiga (ehk omaaegses venekeelses keelepruugis "stereopristavka"). Vahepealsete mudelite Estonia-3M ja Estonia-4 kohta vastav info puudub.
Radioola Estonia Stereo oli mõeldud stereofoonilise vastuvõtu jaoks FM-alal ultralühilainel. Stereodekooderina oli selles kasutusel NSV Liidus standardiseeritud lahendusega dekooder. 
Radioola Estonia Stereo on sama, mis standardiseeritud tüübinumbriga Estonia-005. 
Stereofoonilised olid ka radioola Estonia kõik järgnenud mudelid, mis hakkasid kandma NSV Liidus selleks ajaks kehtima hakanud standardiseeritud tüübinumbreid 006 (Estonia 006) kuni 010 (Estonia 010).
(Estonia 006, Estonia 007, Estonia 008, Estonia 009, Estonia 010).
Bad Pyrmont

Bad Pyrmont on linn Saksamaal Alam-Saksi liidumaal Hameln-Pyrmonti kreisis.
Linna pindala on 61,96 km². 31. detsembril 2016 elas seal 19 154 inimest. Linn paikneb Emmeri jõe ääres, umbes 10 km Weserist läänes. Bad Pyrmont on populaarne kuurort, mis sai oma maine 17. ja 18. sajandil kui vürstliku puhkuse moekas koht. Linnas asub ka kveekerite keskus Saksamaal.
Ajalugu.
Varem "Pyrmontiks" kutsutuna oli see keskajal väikese krahvkonna keskus. Krahvkond saavutas 1194. aastal sõltumatuse Schwalenbergi krahvkonnast. Iseseisvus säilis kuni krahviliini hääbumiseni 1494. aastal, kui krahvkonna päris Spiegelbergi krahvkond. 1557. aastal päris krahvkonna Lippe, seejärel 1583. aastal Gleichen.
1625. aastal sai krahvkond pärimise teel palju suurema Waldecki krahvkonna osaks. 1668. aastal otsustas "Reichskammergericht" Paderborni piiskopkonna nõuete vastu, et Pyrmont oli olnud laenu tagatis, kinnitades Waldecki krahvi õigusi Pyrmonti üle, kes loovutas "Amt" Lügde – varem krahvkonna pealinn – piiskopkonnale kompensatsiooniks. 1712. aasta jaanuaris ülendas keiser Kark VI Waldecki ja Pyrmonti krahvi vürstiks, krahv oli eelmisel aastal tiitlid ühendanud.
Lühikest aega, aastatel 1805–1812, oli Pyrmont taas eraldi vürstkond pärimise ja jagamise tulemusena pärast eelmise vürsti surma, kuid kaks osa taasühendati 1812. aastal. Waldeck-Pyrmonti vürstkond säilitas oma staatuse pärast 1815. aasta Viini kongressi ja sai Saksa Liidu liikmeks. 1813. aastal hakkasid Pyrmonti elanikud protestima autonoomia puudumise pärast Waldeck-Pyrmontis ja järgmisel aastal kinnitati kahe territooriumi eraldi põhiseaduslik loomus, kuni 1849. aastal formaalne unioon loodi.
Alates 1868. aastast haldas vürstkonda Preisimaa, kuid see säilitas oma seadusandliku iseseisvuse. Preisi haldus teenis väikeriigi halduskulude vähendamise eesmärki ja põhines kümneaastasel lepingul, mida korduvalt pikendati. 1871. aastal sai see uue Saksa keisririigi osariigiks. Esimese maailmasõja lõppedes, Novembrirevolutsiooni ajal loobus vürst troonist ja Waldeck-Pyrmontist sai Vaba riik Weimari vabariigis. 30. novembril 1921, pärast kohalikku rahvaküsitlust, lahutati ja liidendati Pyrmonti linn ja kreis Preisi Hannoveri provintsiga, kusjuures Waldeck liidendati Preisimaa Hessen-Nassau provintsiga 1929. aastal.
Majandus.
Spaalinnana on Bad Pyrmonti majandus suuresti turismile suunatud. Bad Pyrmonteri mineraalvett villitakse Bad Pyrmontis.
Vaatamisväärsused.
Bad Pyrmontis on Waldecki ja Pyrmonti printsi George Friedrichi poolt 1668. aastal asutatud 17-hektarilise pindalaga valdavalt klassikalises Inglise stiilis, kuid ka muid stiile hõlmav spaapark, kus on arvukalt purskkaeve ning suur väline palmiaed 330 liiki palmi ja 400 lähistroopilise potitaimega. Pargi lõunaserva jääv barokkloss (1706–10) on osa 16. sajandist pärinevast märkimisväärsest kindlustuste kompleksist. Lossis on praegu omavalitsuse ja spaa ajaloo muuseum. Unikaalne Euroopas on "aurukoobas", kus terapeutilised süsihappegaasiaurud kerkivad maa seest.
Raha korjamine

Raha korjamine või raha panemine oli eesti talupojapulmas pruudi ja noorpaari heaks pulmalistelt igasuguse rahakogumise üldnimetus.
Venta juga

Venta juga (läti keeles "Ventas rumba") on juga Lätis Kuldīga piirkonnas Kuldīgas Venta jõel. Joa maksimaalne kõrgus on küll vaid 2,2 m, ent laius on keskmise veehulga korral 100–110 m. See on ühtlasi Euroopa kõige laiem juga.
Sageduse automaatne järelhäälestus

Sageduse automaatne järelhäälestus või sageduse automaatne järelhäälestus (inglise keeles "automatic frequency control", AFC) on raadiovastuvõtjates ja televisioonivastuvõtjates (televiisorites) kasutatav süsteem vastuvõtja häälestussageduse automaatseks järelhäälestamiseks vastuvõetava raadiosignaali saatja töösagedusele (kandevsagedusele).
Praktiliselt on vastusvõtja häälestuse sageduse järelhäälestus kasutusel olnud vaid superheterodüünvastuvõtjate puhul, kus seda saab tehniliselt realiseerida heterodüüni sageduse juhtimise kaudu.
Sageduse automaatse järelhäälestuse kasutamise juures tekkis ka probleeme. Kõige suurem probleem oli sageduse mõttes lähedaste ja signaali poolest tugevate saatjate mõju sagedushäälestus süsteemile. Paljudes raadiovastuvõtjates oli selleks puhuks jäetud ka automaatse järelhäälestuse väljalülitamise võimalus.
Vajadus sageduse automaatse järelhäälestuse süsteemi järel kadus sageduse sünteesimisel põhinevate heterodüünide kasutuselevõtmisega, mis tagavad piisava sageduse täpsuse selleks, et tavatingimustes võiks täielikult loobuda automaatsest järelhäälestusest.
Omaette valdkonna moodustavad sageduse faasijärgse automaatse järelhäälestuse süsteemid (faasilukud ehk PLL-süsteemid). Neid kasutati laialdaselt analoogtelevisiooni tehnikas ja kineskoopkuvarites rea- ja kaadrisünkronisatsiooni juures, mille osas tänapäeval pole enam laialdast vajadust. Siiani on need aga kasutusel FM-stereo puhul stereodekooderites, mis põhinevad kompleksse stereosignaali sünkroontöötlusel. Kasutusele on need süsteemid jäänud teadusliku eksperimendi tehnikas ja elektroonses mõõtetehnikas.
Hessisch Oldendorf

Hessisch Oldendorf on linn Saksamaal Alam-Saksi liidumaal Hameln-Pyrmonti kreisis. Linna pindala on 120,39 km². 31. detsembril 2016 elas seal 18 170 inimest. Linn asub Weseri jõe ääres, umbes 10 km Hamelnist loodes. Adjektiivi "Hessisch" kasutatakse 1905. aastast, et eristada seda teistest linnadest nimega Oldendorf. Hessisch Oldendorf oli Hessen-Kasseli osa aastatel 1640 kuni 1932.
Saare sild

Saare sild on sild (täpsemalt truup) Risti–Virtsu–Kuivastu–Kuressaare maanteel üle Pitka kanali. Sild ehitati 1997.
Sünkroontöötlus

Sünkroontöötlus on signaalitöötluse meetod, mille puhul signaali töötlemisel kasutatakse temaga sünkroonset või sünkroonitud tugisignaali.
Analoogsignaalide töötlemisel kasutatakse signaali sünkroontöötluse ehk sünkroonmuundamise teostamiseks sünkroondetektorit.
Signaalide sünkroontöötluse valdkonda kuulub ka signaali kvadratuursete komponentide detekteerimine.
Signaalide sünkroontöötluseks vajalike tugisignaalide saamiseks kasutatakse tihti automaatse faasisünkronisatsiooni süsteemi ehk faasilukku (PLL)
Moro National Liberation Front

Moro National Liberation Front on Filipiinidel tegutsev moslemite relvarühmitus.
Rühmitus asutati 1972. aastal.
Doktoritöö juhendaja

Doktoritöö juhendaja on doktoriõppe üliõpilasele ehk doktorandile ülikooli poolt määratav juhendaja – erialaselt kompetentne ja kogemustega teadlane, kes on ise juba kaitsnud doktorikraadi ning juhendab doktoranti õpingutes ja teadustöös, eelkõige doktoriväitekirja kirjutamisel.
Elektroonikaseade

Elektroonikaseade on seade, mis kuulub mõnesse elektroonikat kasutavasse valdkonda. Sellisteks valdkondadeks on näiteks
Tääksi villaveski

Tääksi villaveski oli villaveski Viljandi maakonnas Suure-Jaani vallas Tääksi külas. Villaveski lõpetas tegevuse 1990. aastate lõpus. Endist villaveskit haldab MTÜ Tääksi Villaveski.
Villaveski ehitati 1980. aastatel endise saeveski asemele. Saeveski kõrval asus varem jahuveski, mis 1980. aastal põles maha. Villaveski oli kombinaat Leola üks tsehhe. 1980. aastatel läks villaveski eraomandisse. 
Villaveskis toodetud lõng oli laiemaltki tuntud.
Robert Arboleda

Robert Abel Arboleda Escobar (sündinud 22. oktoobril 1991 Esmeraldases) on Ecuadori jalgpallur, keskkaitsja. 
Ta mängib Brasiilia kõrgliiga klubis São Paulo.
Enne São Pauloga liitumist 2017. aastal mängis ta Ecuadori klubides.
Koondisekarjäär.
Debüüdi Ecuadori rahvuskoondises tegi ta 26. mail 2016 mängus USA vastu. Samal aastal kuulus ta Ecuadori koosseisu Copa América Centenariol.
Esimese värava lõi ta koondise särgis 22. veebruaril 2017 sõprusmängus El Salvadori vastu.
Joao Rojas

Joao Robin Rojas Mendoza (sündinud 14. juunil 1989 La Troncalis) on Ecuadori jalgpallur, kes mängib äärepoolkaitsjana Brasiilia kõrgliiga klubis São Paulo.
Enne São Pauloga liitumist on ta mänginud Ecuadori, Mehhiko ja Argentina klubides.
Koondisekarjäär.
Debüüdi rahvuskoondises tegi ta 2008. aastal mängus Mehhiko vastu.
Esimese värava lõi ta koondise särgis 11. novembril 2011 MM-i valikmängus Paraguay vastu.
Ta kuulus Ecuadori koondisse 2014. aasta maailmameistrivõistlustel.
Küberhügieen

Küberhügieen on käitumiste ja võtete jada kasutamisel loodud olukord, kus on hoolikalt läbi mõeldud nii inimese enda andmete kui ka asutuse või organisatsiooni andmete kaitsmine – seda võib vaadelda kui käitumismallide ja võtete kogumit, mille abil arvutite (ja üha enam ka muude Internetti ühendatud seadmete) kasutajad tagavad süsteemide toimimise ja parandavad turvalisust. Sarnaselt kehalise hügieeniga on küberhügieen regulaarne tegevus, millega ennetatakse levinud riske
Ohud.
Küberhügieeni eesmärgiks on vähendada peamiselt tavakasutajat ohustavaid küberohte, näiteks
Puudulik küberhügieen võib tänapäeval viia väga erinevate raskete tagajärgedeni (näiteks riigikaitses). Teisalt on levinud ka üksikisiku privaatsuse rikkumised erinevate osapoolte poolt 
Abinõud.
Küberhügieeni võtete hulka kuuluvad muuhulgas:
Lisaks on antud samas ka soovitusi sotsiaalmeedia kasutajaile, näiteks:
Lisaks kuuluvad küberhügieeni võtete hulka ka pidev andmete varundamine, samuti läbimõeldud ja kontrollitud tarkvaravalik.
Copa América Centenario meeskonnad

See artikkel toob 2016. aastal Ameerika rahvuskoondiste vahel toimunud Copa América Centenario osalejariikide võistkondade koosseisud.
A-alagrupp.
Colombia.
Peatreener: José Pékerman
Costa Rica.
Peatreener: Óscar Ramírez
Paraguay.
Peatreener: Ramón Díaz
USA.
Peatreener: Jürgen Klinsmann
B-alagrupp.
Brasiilia.
Peatreener: Dunga
Ecuador.
Peatreener: Gustavo Quinteros
 
Haiti.
Peatreener: Patrice Neveu
Peruu.
Peatreener: Ricardo Gareca
 
 
 
 
C-alagrupp.
Jamaica.
Peatreener: Winfried Schäfer
Mehhiko.
Peatreener: Juan Carlos Osorio
Uruguay.
Peatreener: Óscar Tabárez
Venezuela.
Peatreener: Rafael Dudamel
D-alagrupp.
Argentina.
Peatreener: Gerardo Martino
Boliivia.
Peatreener: Julio César Baldivieso
 
 
 
Tšili.
Peatreener: Juan Antonio Pizzi
Panama.
Peatreener: Hernán Darío Gómez
Ühemehebänd

Ühemehebänd ehk ühemeheorkester (saksa keeles "Ein-Mann-Orchester") on muusikas mitme eri tüüpi muusikainstrumentide kooslus, mida üks muusik mängib üheaegselt või salvestab järgemööda samaks teoseks.
Anatoli Tšepiga

Anatoli Tšepiga (sündinud 5. aprillil 1979 Nikolajevkas) on Vene sõjaväeluure GRU ohvitser, auastmelt polkovnik.
2014. aastal anti talle Venemaa kõrgeim aunimetus Venemaa Föderatsiooni kangelane.
2018. aasta septembris avaldasid Suurbritannia uuriva ajakirjanduse väljaanne Bellingcat ja The Insider uurimuse, milles väidetakse, et Tšepiga on üks 2018. aasta juuni lõpul aset leidnud Sergei ja Julia Skripali mürgitamises kahtlustatud isikutest. Samast allikast pärit mürgi läbi suri Salisburyst 13 km kaugusel asuvas Amesburys 8. juulil haiglas kolme lapse ema Dawn Sturgess, üks mees sai tervisekahjustusi.
Tarkvara arendustsükkel

Tarkvara arendustsükkel on tarkvaraarenduses üksteisele järgnevate tegevuste jada, mida läbides realiseeritakse ideed infosüsteemide(s)/(na).
Arendustsükli konkreetsed faasid ning pikkus sõltuvad arendusmetoodikast. 
Siiski võib tuua üldistuse, et arendustsükli kõige olulisemad osad on 
Agiilne arendustsükkel.
Agiiilsed metoodikad viitavad erinevatele tarkvaraarendus metoodikatele, mis aitavad paremini reageerida muutuvatele nõuetele kui traditsiooniline tarkvaraarendus. Samuti aitab see arendada tarkvara kiiremini, selleks, et äri vajadustega samu pidada.
Arendustsükli osad käiakse läbi vaheldumisi ja pidevate interatsioonidena, mis tagab selle, et erinevad arenduse osapooled saavad paralleelselt töötada ning tarkvara valmib versioonidena ja kiiresti. Iga iteratsiooni lõpuks valmib ärilist väärtust omav piiratud funktsionaalusega osa tarkvarast. Ärilise väärtuse defineerib ning valideerib agiilsetes metoodikates äri esindaja.
Traditsiooniline arendustsükkel.
Traditsiooniliste tarkvaraarenduse metoodikate (näiteks "Waterfall," kosemudel) puhul toimuvad tsükli sammud kõik eraldi. Töö liigub edasi järgmisesse osasse alles siis, kui eelmine on lõplikult valmis. Faasid ei kattu omavahel töö käigus. 
Selline arendustsükkel ei ole vastuvõtlik muudatustele nõuetes, kuna muudatuse ilmnemisel tuleb tööd alustada algusest. Samuti näeb klient valminud tarkvaralahendust alles siis, kui see on valmis, mis omakorda võib kaasa tuua rahulolematust, mis on seotud ootuste ja tegelikkuse vastuoludega.
Līvli

Līvli ('liivlane') on liivikeelne ajaleht, mis ilmub korra kuus. See on vanim liivikeelne ajaleht.
Lehe esimene number ilmus 1931. aastal ja selle tiraaž oli 500 eksemplari. 
Lehte toimetas Andrejs Štālers. 1933–1939 oli lehe peatoimetaja Kārlis Stalte. 
1939. aastast katkes lehe väljaandmine II maailmasõja tõttu.
1992 jätkas leht ilmumist sama nime all, ent läti keeles.
August Johann Gottfried Bielenstein

August Johann Gottfried Bielenstein (lätipäraselt "Augusts Bīlenšteins") (20. veebruar (vkj) / 4. märts 1826 Miitavi, Kuramaa – 23. juuni (vkj) / 6. juuli 1907 Miitavi) oli Balti-saksa lingvist, folklorist, etnograaf ja teoloog.
Ta õppis Halle Ülikoolis Saksimaal nagu paljud tuntud pastorid Läänemere kubermangudes, ja sai 1850. aastal doktorikraadi teoloogias Tartu Ülikoolis. 1883. aastal sai ta Königsbergi Ülikooli audoktoriks. 
Ta oli suurima lätikeelse ajalehe Latviešu Avīzes toimetaja.
Bielenstein oli mitme mahuka lingvistika- ja etnograafiaraamatute autor, sealhulgas "Die lettische Sprache, nach ihren Lauten und Formen" (Läti keel, selle foneetikast ja vormidest; 2 köidet, 1863–1864) ja "Die Grenzen des lettischen Volksstammes und der lettischen Sprache der Gegenwart und im 13. Jahrhundert" (Läti hõimude piirid ning läti keel praegu ja 13. sajandil; 1892). 
Ta oli läti rahvalaulude (dainade) kogumise eestvedaja, uuris traditsioonilist puitarhitektuuri ja vaatles varemeid, et tuvastada neid vastavalt linnuste kirjeldusele vanades kroonikates. Kuigi Bielenstein panustas palju läti keele ja kultuuri uurimisse, oli ta noorlätlaste liikumise äge vastane ja baltisaksa traditsiooni kindel kaitsja.
Moritz von Kotzebue

Moritz von Kotzebue (vene keeles "Маврикий Евстафьевич Коцебу"; 30. aprill 1789 Kiikla – 22. veebruar 1861 Varssavi) oli baltisakslasest Venemaa sõjaväelane (kindralleitnant) ja rännumees.
Ta osales (koos vanema venna Otto von Kotzebuega) aastatel 1803–1806 Adam Johann von Krusensterni juhtimisel toimunud ümbermaailmareisil.
Isiklikku.
Tema isa oli saksa kirjanik August von Kotzebue, kes elas mõnda aega ka Eestis, ema oli Friederike Julie Dorothea von Essen (1763–1790), emapoolne vanaisa oli Tallinna komandant ja Kiideva mõisnik kindralleitnant Reinhold Wilhelm von Essen. Tema vend oli Triigi mõisnik, maadeuurija ja mereväeohvitser Otto von Kotzebue (1787–1846), kes osales ka Adam Johann von Krusensterni ekspeditsioonil 1803–1806; poolvennad olid kindraladjutant, Odessa sõjaväeringkonna vägede ülemjuhataja, Varssavi kindralkubermangu kindralkuberner ja Ravila mõisnik krahv Paul Demetrius Kotzebue, Venemaa diplomaat ja publitsist, Oru mõisnik Wilhelm von Kotzebue ning maalikunstnik Alexander von Kotzebue.
Nikolajevka (Ivanovka rajoon)

Nikolajevka on küla Venemaal Amuuri oblastis Ivanovka rajoonis.
2017. aastal elas külas hinnanguliselt 296 inimest.
Martin Kiik

Martin Kiik (sündinud 4. mail 1976) on eesti väitleja, keda on tihti peetud eesti sõnaosavaimaks meheks. Ta väitleb eelkõige Oxfordi ülikoolis.
Aerzen

Aerzen on vald Saksamaal Alam-Saksi liidumaal Hameln-Pyrmonti kreisis.
Valla pindala on 105,06 km². 31. detsembril 2016 elas seal 10 617 inimest. Vald paikneb 10 km Hamelnist edelas ja 7 km Bad Pyrmontist põhjas.
Majandus.
Üks suuremaid tööandjaid piirkonnas on Aerzener Maschinenfabrik GmbH, puhurite ja kompressorite tootja. 2008. aasta aprilli seisuga oli seal umbes 1000 töötajat.
Coppenbrügge

Coppenbrügge on vald Saksamaal Alam-Saksi liidumaal Hameln-Pyrmonti kreisis. Valla pindala on 89,81 km². 31. detsembril 2016 elas seal 7094 inimest. Vald asub umbes 15 km Hamelnist idas.
Vallas on järgmised külad: